Diari Oficial de la Generalitat Valenciana


Sumari del DOGV 10883, del 21-02-2025 (2025/1850)

RESOLUCIÓ de 3 de febrer de 2025, per a la designació de les vocalies del Consell Valencià de Responsabilitat Social, de les organitzacions i institucions amb representativitat en l'àmbit de la responsabilitat social i de l'economia social, a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10494

Data del DOGV
:   21-02-2025

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2025/1850

CVE
:   EEKP-C-2790-5704

Data del document
:   03-02-2025

Organisme emissor
:   Conselleria d'Hisenda i Economia

Tipus de document
:   Resolució

*Antecedents de fet*

Primer. El Decret 30/2020, de 28 de febrer, del Consell, de regulació del Consell Valencià de Responsabilitat Social, modificat pel Decret 131/2024, d'1 d'octubre del Consell, establix que integren el consell quatre vocalies en representació d'organitzacions i institucions amb representativitat en l'àmbit de la responsabilitat social i de l'economia social a la Comunitat Valenciana.

Segon. La duració de les vocalies és de 4 anys, per la qual cosa l'any 2025 correspon reemplaçar les organitzacions amb representativitat en l'àmbit de la responsabilitat social i de l'economia social.

Tercer. Amb data 14 de novembre de 2024 es va realitzar l'oportuna convocatòria, que es va publicar en el *Diari Oficial de la Generalitat Valenciana*  el 28 de novembre de 2024.

Quart. Han presentat les seues candidatures les següents organitzacions: Confederació de Cooperatives de la Comunitat Valenciana (Concoval), Associació de Consumidors i Usuaris en Acció Facua, Comunitat Valenciana, Fundació Étnor i Unió de Consumidors de la Comunitat Valenciana.

Quint. La Direcció General d'Economia ha proposat amb data 27 de gener de 2025 designar a estes entitats, vocals del Consell Valencià de Responsabilitat Social.

*Fonaments de dret*

Primer. La Conselleria d'Hisenda i Economia és competent en matèria de responsabilitat social d'acord amb el Decret 195/2024, de 23 de desembre, del Consell, d'aprovació del Reglament orgànic i funcional de la Conselleria d'Hisenda i Economia.

Segon. Els articles 4 i 5 del Decret 30/2020, de 28 de febrer, del Consell, de regulació del Consell Valencià de Responsabilitat Social, modificat pel Decret 131/2024, d'1 d'octubre del Consell que establixen que la designació de les vocalies del consell es realitzarà per la persona titular de la conselleria amb competències en responsabilitat social a la Comunitat Valenciana a proposta de la Direcció General d'Economia.

Les organitzacions sol·licitants complixen els criteris establits legalment.

No és necessari realitzar un procés de selecció perquè només s'han presentat quatre organitzacions, per a les quatre vocalies existents.

Per això,

RESOLC

Nomenar vocals en representació de les organitzacions i institucions amb representativitat en l'àmbit de la responsabilitat social i de l'economia social a la Comunitat Valenciana, a la Confederació de Cooperatives de la Comunitat Valenciana (Concoval), a l'Associació de Consumidors i Usuaris en Acció FACUA Comunitat Valenciana, a la Fundació Étnor i a la Unió de Consumidors de la Comunitat Valenciana.

Contra la present resolució, que posa fi a la via administrativa, es podrà interposar un recurs potestatiu de reposició, davant el mateix òrgan que l'ha dictada, en el termini d'un mes a comptar des de l'endemà de la publicació d'esta, segons el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació d'esta, de conformitat amb el que s'establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que les entitats i persones interessades puguen exercitar qualsevol altra via que estimen oportuna.

  

València, 3 de febrer de 2025

Ruth María Merino Peña

Consellera d'Hisenda i Economia